Avallon je naselje in občina v osrednji francoski regiji Burgundiji, podprefektura departmaja Yonne. Leta 2008 je naselje imelo 7.321 prebivalcev.

Geografija 
Kraj leži v srednji Franciji ob reki Cousin 34 km jugovzhodno od Auxerra.

Administracija 

Avallon je sedež istoimenskega kantona, v katerega so poleg njegove vključene še občine Annay-la-Côte, Annéot, Domecy-sur-le-Vault, Étaule, Girolles, Island, Lucy-le-Bois, Magny, Menades, Pontaubert, Sauvigny-le-Bois, Sermizelles, Tharot, Thory in Vault-de-Lugny s 11.927 prebivalci.

Naselje je prav tako sedež okrožja, v katerem se nahajajo kantoni Ancy-le-Franc, Avallon, Cruzy-le-Châtel, Flogny-la-Chapelle, Guillon, L'Isle-sur-Serein, Noyers-sur-Serein, Quarré-les-Tombes, Tonnerre in Vézelay s 49.376 prebivalci.

Zgodovina 
V antiki je na tem ozemlju stala rimska pošta, imenovana Aballo.

Leta 470 je v bližini Avallona po bitki z Goti izginil britansko-rimski kralj Riothamus; slednjega je najel v boju proti Gotom zahodnorimski cesar Anthemius. To in ostali vidiki njegovega vladanja so ga naredili za enega od kandidatov za Kralja Arturja z Avallonom kot legendarnim Avalonom.

Avallon je bil v srednjem veku sedež viskontov, odvisen od Burgundskega vojvodstva. S smrtjo Karla Drznega je leta 1477 prešel pod Francosko kraljestvo.

Zanimivosti 

Auxerre je od leta 1995 na seznamu francoskih umetnostno-zgodovinskih mest.

 Kolegial sv. Lazarja, ustanovljen v 12. stoletju,
 cerkev sv. Martina iz sredine 17. stoletja, obnovljena in povečana v letu 1848,
 uršulinski samostan, zgrajen 1629, z urnim stolpom.
 l'Hôpital (1659),
 l'Hôtel de Ville (1770),
 trg s cerkvijo sv. Julijana.

Pobratena mesta 
 Cochem (Nemčija),
 Pepinster (Belgija),
 Saku (Japonska),
 Tenterden (Anglija, Združeno kraljestvo).

Glej tudi 
 seznam občin departmaja Yonne

Zunanje povezave 

 Uradna stran 

Občine departmaja Yonne
Podprefekture Francije